  झारखंड विधानसभा चुनाव के लिए महागठबंधन के बीच सीटों के बंटवारे को लेकर प्रेस कॉन्फ्रेंस में नहीं पहुंचने को लेकर तेजस्वी यादव ने कहा कि उन्हें लालू यादव से मुलाकात करनी थी, इसलिए वे रिम्स आ गए।पिता से मुलाकात के बाद तेजस्वी यादव ने साफ किया कि सीट शेयरिंग को लेकर कोई विवाद नहीं है।उन्हें पिता से मुलाकात करना था, इसलिए वे प्रेस कॉन्फ्रेंस में नहीं पहुंच सके।उन्होंने कहा कि चुनाव जीतना ज्यादा महत्वपूर्ण है, ज्यादा सीटों पर चुनाव लड़ने की जगह।तेजस्वी ने जेल सुप्रिटेंडेंट से स्पेशल परमिशन लेकर शुक्रवार को रिम्स में इलाजरत लालू यादव से मुलाकात की।महागठबंधन में राजद को दी गई हैं सात सीटें महागठबंधन में झामुमो को 43, कांग्रेस को 31 और राजद को सात सीटें दी गयी हैं।झामुमो और कांग्रेस के खाते की सभी सीटों की अभी घोषणा नहीं की गयी, लेकिन राजद की सभी सातों सीटों की घोषणा कर दी गयी है।जो सीटें राजद को दी गई हैं उनमें देवघर, गोड्डा, कोडरमा, चतरा, बरकट्ठा, छतरपुर और हुसैनाबाद शामिल है।
  प्रेस कॉन्फ्रेंस में नहीं पहुंचने पर तेजस्वी ने कहा- पिता से करना था मुलाकात इसलिए आ गया रिम्स
After meeting his father, Tejashwi Yadav clarified that there was no dispute over seat sharing.
Had to meet father, so came to RIMS: Tejashwi on not attending press conference